經數: 一八二一

經名: 俱舍論記卷第六

頁數: 一二一

上	欄

次上互爲因果過. 故同類因就現作用位前

後建立. 未來非有. 若異熟因就體相建立.

未來非無. 又婆沙云. 問若未來世有同類

因. 應有二心互爲因1果. 答如四行相各

有繫屬. 餘法亦然. 故無斯過. 謂未來世無

常行相. 有四行相應無間生彼是所修繫

屬於此. 無常行相與彼爲因. 彼非此因繫

屬此故. 無常行2相起必居前. 苦空無我行

相亦爾. 餘有爲法類此應知. 故無二心互

爲因果. 若作是說. 有依第四靜慮得阿羅

漢果. 能修未來九地無漏. 所修無漏皆繫屬

此. 後依餘地聖道現前. 更不能修未來無

漏. 無餘地聖道繫屬此故. 應在過現非

同類因. 是則違害. 此中所說. 前生善根與後

生者爲同類因. 乃至廣說. 勿有此失. 故未

來世無同類因. 於理爲善言同類因

至定依何說者. 此下明道展轉九地爲因.

顯與前義別故擧前爲問定依有漏

至由同類故者. 答. 前言自地定依有漏. 若

無漏道九地展轉相望爲因. 欲界無定. 有頂

昧劣. 皆不能發無漏聖道. 故唯依九問

若九地聖道展轉爲因者. 何故正理十六云.

於依自上有. 於依下地無彼論說九地

各能修九地聖道. 隨其所應. 與依自地所

修. 與依上地所修者. 爲同類因. 故言於

依自上有上地所修者. 不與依下地所

修者爲同類因故言於依下地無. 如依

未至定所修九地聖道. 與依九地所修八

十一種聖道爲同類因. 如是乃至. 依無所

中	欄

有處所修九地聖道. 唯與依無所有處所

修九種聖道爲同類因. 准正理文. 依上所

修者. 非與依下地所修者爲同類因. 如

何乃言九地聖道展轉爲因解云言九地

聖道展轉爲因. 據依一地能修九地聖道.

由同一地修故. 所以展轉相望爲同類因

非據通依九地所修聖道展轉皆得爲因.

言九地者. 未是盡理之言. 若言盡理. 豈得

依上地利道與依下地鈍道爲3因. 准正

理師意. 雖等是同4姓同品. 依上地者勝.

依下地者劣. 故依上地者不與依下地

者爲因. 與依自上地者爲因. 若依德光

論師解. 九地各能修九地聖道. 九九八十一

5種聖道展轉相望皆得爲因. 此亦據同性

同品應依九地修者說故得展轉爲因

問如他心智依下地起者不知上地心. 如

何九地展轉爲因解云緣境義別. 爲因義

別. 不可爲難. 上來雖有兩解不同. 於此

論文□無違害又解正理且據一相漸次

進修諸地勝法故. 言上非下因. 以實而言

亦同德光然唯得與至更無勝故者.

簡差別. 釋唯等勝爲果等. 與等勝爲因.

非劣爲因加行生故. 指6法可知又諸

已生至爲同類因者. 約三道明等勝爲因.

見道爲三因. 修道爲二因. 無學道爲一因

若依正理論意. 三道展轉爲因. 如前生鈍

修道. 亦與未來不生利見道爲同類因. 前

生鈍無學道. 亦與未來不生利見. 修道爲

同類因或從無學退至學位轉根. 亦與已

下	欄

起利修道爲因言與三二一爲同類因

者. 7且據現起次第而說問此論爲同彼

不解云同又解論意各別. 論旣言見道

與三爲因. 修道與二爲因. 無學道與一爲

因. 明知後道非前道因. 若8爲前因何故不

說又於此中至爲同類因者. 又約鈍

利9等勝爲因. 如文可知. 若依正理. 信解

與五爲因. 時解脫與四爲因. 准前可知.

此論或同或異. 亦准前解諸上地道至

或等或勝者. 問. 依上地道與依下地道爲

因. 是卽勝與劣爲因. 云何名爲或等或

勝由因增長至爲未來因者. 答. 由因

漸漸增長. 及由鈍利根故等勝爲因. 非

由地有上下令道勝劣. 謂見道等三道. 下

下品等九品. 於後後位中因轉增長. 此釋

由因增長. 鈍利爲因次前具明. 故不別釋

及由根故. 但釋妨難. 修道無學道時長相

顯不別釋妨. 見道時速相隱故別釋妨. 於

見道位. 雖一相續中. 無容可得隨信10隨

法二道俱起而已生隨信行. 爲未來隨法行

因爲唯聖道至爲同類因者. 此下釋後

兩句. 此卽發問不爾者. 答云何

者. 徵餘世間法至爲因非劣者. 總釋

加行生法其體云何者. 問體謂聞所

成至除前劣故者. 正擧頌釋. 明加行所成功

德與等勝爲因. 由聞所成功德. 此所成言

通相應俱有等. 若言聞所成慧但11目於

慧思修准釋可知. 無色界以聞思無故. 設

有復劣修非彼因. 餘文可知生得善法

經數: 一八二一

經名: 俱舍論記卷第六

頁數: 一二二

上	欄

至染汚亦爾者. 此下便明生得等. 生得善與

加行善爲同類因. 非加行善與生得善爲

因. 以彼劣故. 就生得善九品相望展轉爲

因. 故正理解云. 容一一後皆現前故. 有餘

師說定一心中得一切故. 染汚九品展轉爲

因. 准生得說無覆無記至而無所獲

者. 明無記異熟生. 起時任運最爲微劣

威儀路. 作意而起. 力用少强勝前異熟

工巧處. 强想生故力用更强. 又勝威儀化

心. 是通果. 其力最勝俱品. 謂相應俱有法

等欲界四定果化心下. 與勝爲因因

如是義至無漏法因者. 此下問答分別. 此卽

問也有謂已生至於一切劣者. 答. 有謂

過現已生苦法智品. 於未來未生位苦法忍

品. 又已生一切勝. 於未生一切劣頗有

一身至非後生因者. 第二問. 頗有一身諸無

漏法前所定得者. 非後已生因耶有

謂未來至未來無故者. 答. 有. 謂前所定得

來未苦法忍品. 於後過現已生苦法智品.

以果必無在因前故. 或同類因未來無故

頗有前生至無漏法因者. 第三問. 頗有

前已生諸無漏法. 非後已起無漏法因耶

有謂前生至以彼劣故者. 答. 有. 謂前生勝

無漏法. 於後已起劣無漏法. 如退上無學

等果. 下不還等果現前. 又前已生苦法智上

得. 於後已生苦法忍上得. 非同類因. 以彼

劣故. 前明已生一切勝. 望於未生一切劣

非因. 今明已生一切勝. 望於已生一切劣

非因. 故前後別

中	欄

如是已說至心心所同依者. 此下第四明相

應因論曰至是相應因者. 此總出體

若爾所緣至爲相應因者. 問. 若心心所

是相應因. 所緣行相別者. 亦應更互爲相

應因不爾所緣至爲相應因者. 答. 必

須所緣行相同者若爾異時至爲相應

因者. 難. 若爾前後異時所緣行相同者名

相應因不爾要須至乃相應故者. 解. 要

須三同乃名相應若爾異身至初月等

事者. 難. 異身心等三種旣同. 應名相應

爲以一言至應知亦爾者. 解. 雖復所緣

行相時同. 又須同依方名相應. 釋同所依

如文可知. 應知五識雖亦依意. 據別所

依. 意識更無別依. 雖標總稱卽受別名

相應因體至義何1差別者. 問二因別. 相

應因狹唯心心所. 若俱有因寬通諸有爲. 若

是相應因定是俱有因. 有是俱有因非相應

因. 除心心所餘有爲法. 此中以狹問寬. 若

相應因體卽俱有因. 如是二因義何差別

由互爲果義至互爲因義者. 由互爲果義立

俱有因. 猶如遠行商侶相依. 共遊險道更

互相依. 喩俱有因依緣行時事五種平

等. 共相應義. 立相應因. 卽如商侶相依於

一時中. 同受用飮食衣服等. 同作行住等

事業. 望前相依共遊險道. 稍親故喩相應

其中闕一者. 謂於所依所緣行相時事

中. 若闕一種皆不相應又解於心心所

法中. 隨其所應若有闕一. 皆不相應是

故極成互爲因義是相應因

下	欄

如是已說至爲同地染因者. 此下第五明遍

行因論曰至當廣分別者遍行因者.

謂前過現已生遍行諸法. 卽是十一遍行隨

眠相應俱有法. 與後同地染汚諸法. 爲遍

行因. 得非遍行因. 或前或後性疏遠故. 非

一果故遍行諸法. 指同下釋此與

染法至亦生長故者. 此明離同類因外別

立遍行因. 若同類因非與染汚爲通因. 此

遍行因與染汚法爲通因故. 所以同類因

外更別建立. 此約通2局以明. 若同類因唯

與自部爲因. 此遍行因. 不但與自部染法

爲因. 亦爲餘部染法爲因故. 所以同類因

外別立遍行因. 此約自他部說. 由斯遍行

因勢力. 餘部煩惱及彼相應俱有等法亦生

長故. 故正理云. 唯生自部二因何別. 無遍

行因唯生自部. 謂遍行法正現前時. 俱時

有力取五部果聖者身中至爲遍行因

者. 問. 學人身中修P異熟. 故唯此一名異熟因熟果不

應至簡別餘因者. 論主3□經部宗義. 熟果

不應餘五因所得. 果具二義方得熟名. 一

由造業非卽感果. 要待相續將欲感果

名轉變. 正感果時名差別. 由斯果體方乃

得生. 二由異熟果隨因勢力勝劣. 時有分

限. 或經十年或百年等俱有相應所生果

體. 雖有後義而闕前義. 能作同類遍行三

因所生果體. 雖有前義而闕後義由此

但應作如是釋. 由因變異而果方熟. 是異

熟義汝毘婆沙師. 不應但異簡別餘因.

攝義不盡. 若言變異攝義周盡. 論主非異

熟果非餘五因得. 但異攝義不周盡

於欲界中至及彼生等者. 此下約三界五蘊

多少同時相望爲俱有因顯異熟因同感一

果. 於欲界中. 有時一蘊爲異熟因共感一

果. 謂行蘊中有記得. 及彼得上四相

下	欄

時二蘊至及彼生等者. 身語業是色蘊. 四相

是行蘊問欲界身語業. 能感命根衆同

分不答不能感. 故正理十六云. 此異熟

因總說有二. 一能牽引. 二能圓滿. 且衆同分

及與命根. 非不相應行獨所能牽引. 云何知

然. 契經說故. 如契經說業爲生因等又

云非心隨轉身語二業. 定不能引命衆同

分. 不爾便違契經正理. 經言劣界思所引

故. 此說欲有4命衆同分. 唯意業感非身語

業身語表業衆多極微一心所起. 於中唯一

引衆同分及與命根. 餘無此能不應理故.

若許同時共感一果. 則應更互爲俱有因.

有對造色爲俱有因非宗所許. 此非展轉

力所生故. 又非次第一一極微牽引命根

及衆同分. 一心起故. 非一心起無異功能.

別引生後而無過失. 非爲滿業亦有斯

過. 於一生中. 各別能取色香味等圓滿果

故. 依此無表亦同此釋. 多遠離體一心起

故. 不許互爲俱有因故. 若無對造色有非

俱有因. 說有對言便爲無用. 顯有對造色

皆非俱有因. 故作是說有無對造色得爲

俱有因不可同彼. 若欲界繫身語二業不

能牽引便違契經. 如說刹生若修. 若習.

若多修習. 生那落迦. 乃至廣說. 又違本論.

如說於此三惡行中何罪最大. 謂能隨順

5僧破妄語. 此業能取無間獄中劫壽異熟.

壽定說爲所牽引果. 此說所起顯能起思.

粗易了故. 無相違失(已上論文)以此故知. 身

語二業不能感6命. 衆同分問此論同正

經數: 一八二一

經名: 俱舍論記卷第六

頁數: 一二四

上	欄

理不解云此論文無別說. 意同正理

問若言唯意業能感命衆同分. 何故業品

云四善. 容俱作. 引同分唯三. 准彼論文.

俱時能感生後不定衆同分三. 不可說言

一刹那意業. 能感三生衆同分. 復不可言

1刹那中起三意業感三衆同分. 復不可

言過去三因2等起思感三衆同分. 以異熟

因必現取果解云彼文但顯四業中生後

不定. 容感同分現不能感. 不言一刹那

一時能感三種同分. 故下論云. 幾業能引衆

同分耶. 能引唯三. 除順現受. 現身同分先

業引故又問若言欲身語業不能感命

衆同分. 何故此論下文言二無心定得不能

引餘通. 旣言餘通. 明知欲界身語二業亦

能感命同分解云言通感者容通感彼.

不言一切皆悉能感. 若隨轉身語業卽能

感. 若欲界身語業卽不能感又解此論不

同正理. 欲界身語業亦能感命衆同分. 於

其業中衆多極微隨其所應. 或有唯感引

果. 或有唯感滿果. 或有一分感引一分感

滿. 若言同一心起. 不許3感引果滿果. 同

一心起. 何者感色何者感香等. 雖同一心

起卽有感色等不同. 何妨同一心起感引

滿前後別. 若作此解與正理論異有

時四蘊至及彼生等者. 可知於色界中

至及彼生等者. 此約色無色界辨. 思之可

知問此中言等至等引. 餘文復言等持.

如是三種有何差別解云梵名三摩地

此云等持. 通定散. 通三性. 唯有心. 平等持

中	欄

心令趣於境. 故名等持梵名三摩□底

此云等至. 通有心無心定. 唯在定不通

散. 若有心定名等至. 謂由定前心離於比

掉平等至此定. 此從加行立名又解卽

定離4於比掉名等. 能至平等身心名至.

若無心定名等至還作二解. 准有心定可

知. 唯無心爲異梵名三摩5□多此云等

引. 通有心無心定. 多分有心定中說不通

散. 若有心定名等引. 謂定前心離於比掉

名等. 能引起此定名引. 此從加行立名

又解卽定離於比掉名等. 能引起平等

身心名引. 若無心定名等引還作兩解.

准有心定釋. 可知. 唯無心爲異有業

唯感至卽命根等者. 此下約感處多少顯

業差別. 於十二處中除聲. 非異熟故. 於

十一中若決定同性業感. 體必俱有. 具此二

義者隨感此處. 極少定感一. 乃至極多定感

四. 若容別性業感. 體不必俱. 隨有闕者卽

不定. 或能感五乃至十一. 若業唯感一處異

熟. 謂感法處卽命根等. 等謂等取衆同分.

故婆沙云. 復次有業唯受一處異熟. 謂得

命根衆同分業. 彼業唯受法處異熟又解

亦等取生等. 定同感故. 餘十處不定. 若入

無心卽無意處. 若生上界香味定無. 若生

無色亦無色觸. 此意色香味觸有時雖

與命等俱生. 容別業感. 如人天命等是善

業感. 此五容是不善業6招. 若眼等五. 望彼

命等. 隨在何趣. 雖復定是同性業感. 7眼等

四根. 若在欲界. 未得已失卽不成故. 若生

下	欄

無色. 眼等五根總不成故. 以五色根命衆

同分是生處本故. 同性業感. 由斯不定故

此十處非定同感若感意處至應知亦

爾者. 若感意處定感二處. 謂意與法. 法謂

意處俱行心所及生等法. 餘九不定. 眼等四

根若生欲界. 未得已失卽不成故. 若生色

界卽無香味. 若生無色餘九總無. 此九有

時雖與意俱容別業感. 故感意處非定

感彼. 若感觸處定感觸處法處. 8謂生等.

餘九不定. 眼等四根若生欲界. 未得已失卽

不成故. 意處若入無心卽非有故. 香味上

界卽無. 此9九有時雖與觸俱容別業感. 故

雖感觸時定身色俱容別業感. 故感觸處

非定能感彼九處也若感身處至應知

亦爾者. 若感身處定感三處. 謂身觸法. 觸

處謂能造四大. 法處謂生等. 餘八不定. 眼等

四處望彼身處雖同一業感. 若生欲界未

得已失卽不成就. 意處若入無心卽無. 此

意有時亦與身俱容別業感. 香味上界卽

無. 在欲感身. 雖香味俱容別業感. 能感

身處. 雖定色俱容別業感故. 感身處非

定感彼八問如正理十六云. 若感身處

定感四處. 謂10身色處觸處法處. 彼論何故

感身. 亦感色耶解云此論據感身所造.

亦感觸中能造四大. 以親近故必同業感.

色望身根雖必俱起. 非親近故容別業感.

故非定感. 正理據感身定感色者. 以色定

與身俱通欲色界故. 11故感身時亦定感

色若爾感色應亦感身不爾. 身處是

經數: 一八二一

經名: 俱舍論記卷第六

頁數: 一二五

上	欄

生本故感身亦感色. 同業感故. 色非生本.

故感色非定感身. 容別業感故. 此卽兩論

各據一義又解俱舍爲正. 同婆沙初師

說故. 餘論又無此說. 若不相離卽感彼者.

感色之時應亦感身. 明知非正. 若感色

香味應知亦爾. 各定感三. 自名爲一. 各

加觸法. 言別說者. 若感色處定感色觸

法處. 餘八不定. 眼等四處若生欲界未得

已失卽不成故. 意處. 入無心定卽無有故.

香味上界無故. 此七有時雖與色俱容別

業感. 雖感色處定與身俱容別業感. 故

感色處但定感三. 餘八不定. 若感香處定

感香觸法處. 餘八不定. 眼等四處及意處

如前釋. 此五在欲. 雖亦有時與香處俱

容別業感. 雖感香時定與身色味俱容

別業感. 故感香處定感三處. 餘八不定. 若

感味處定感味觸法處. 餘八不定. 准香應

釋若感眼處至應知亦爾者. 若感眼

處定感眼處身處觸處法處. 如前釋. 餘七

不定. 耳鼻舌三雖同業感若生欲界未得

已失卽不成故. 香味二處上界卽無. 意處若

入無心卽無. 此香味意. 有時雖與眼處

俱生容別業感. 色雖定與眼俱容別業感.

故感眼處定感四處. 餘七不定. 耳鼻舌三

准眼應釋問若依正理論. 感眼等四處

各定感五處加色處. 何故此論不定感色

解云此論不說色. 彼論說感色. 各據一

義. 如身處中釋又解俱舍爲正. 同婆沙

初說. □尋婆沙全無此說. 當知是彼正理

中	欄

論師自所分別. 若不相離卽感彼者. 彼說

感色應亦感身. 旣不感身故說非理

有業能感至諾瞿陀等者. 感五處乃至十一.

隨其所應. 任業勢力所感之果多少不定. 所

以者何. 業或少果. 或多果故. 如外種果或

少或多種所生果少者. 如穀麥等一種一

年收. 又根莖等少. 又一房唯一子. 名種果

少種所生果多者. 如蓮石榴諾瞿陀樹

等. 一種多年收. 又根莖等多. 又一房有多

子. 名種果多又解於十一處若展轉相

望. 親强勝者. 隨感此處亦定感餘. 故定感

一乃至定感四. 若展轉相望非親1强者. 雖

有俱時而非定感問何故蘊約因明. 處

約果顯解云五蘊皆能爲因故約因辨. 十

二處多分不能爲因. 故約果明. 以十一處

皆容爲果故問如婆沙十九云. 復次有

業唯受一處異熟. 謂得命根衆同分業. 彼

業唯受法處異熟. 有業唯受二處異熟. 謂

得意處業. 彼業唯受意處法處異熟. 得觸

處業亦受二處異熟. 謂觸處法處. 得身處

業受三處異熟. 謂身處觸處法處. 得色香

味處業亦爾. 各受自處觸處法處異熟. 得

眼處業受四處異熟. 謂眼處身處觸處法

處. 得耳鼻舌處業亦爾. 謂各受自處身

處觸處法處異熟. 有餘師說. 一切大種皆

生色聲. 欲界諸色不離香味. 彼作是說.

得眼處業受七處異熟. 眼處身處及色香

味觸法處異熟. 得耳鼻舌處業亦爾. 謂各

受自處身處及色香味觸法處異熟. 得

下	欄

身處業受六處異熟. 謂身處及色香味觸

法處異熟. 得色處業受五處異熟. 謂色香

味觸法處異熟. 得香味觸處業亦爾. 謂各

受色香味觸法處異熟. 如是所說是定得

者. 不定得者. 其數不定. 然有業能受八處

異熟. 有業能受九處異熟. 有業能受十處

異熟. 有業能受十一處異熟. 皆除聲處

准婆沙文更有餘師說. 定感五六七不同

如何會釋. 何者爲正解云此論及婆沙前

師意. 定感一二三四. 感不定中言感五

六七八九十十一. 婆沙餘師說感五六

七亦是定感爲異. 彼師意說以色香味觸

法定不相離故. 感眼等四各定感七. 感身

定感六. 感色香味觸各定感五. 於二說

中. 此論及婆沙初說爲正. 餘師非正. 其義

云何. 一卽定感一二三四處. 婆沙與俱舍

同. 又雜心行品亦同此論. □無異說. 二卽

婆沙言感五六七者. 是餘師不正義. 旣言

一切大種皆生色聲. 明知非是正義. 三卽

理破. 若言定不相離卽感. 彼者應無感

五. 以感色香味觸時身必俱故. 定不相

離. 應亦感身. 若言身望色等不同業感

者. 感彼身時寧感色等. 以此故知. 此論

及婆沙初師爲正問若五六七是不定. 何

故婆沙前師不別說耶解云理應說在不

定. 而不別標者以餘師說在定中. 異說不

同略不別顯. 准俱舍文不定攝故泰法

師解俱舍云. 感觸處感二處及感三處

四處. □是不正義. 餘感一處感二處及感

經數: 一八二一

經名: 俱舍論記卷第六

頁數: 一二六

上	欄

五處已去. 此是正義. 法師大意同婆沙餘師

義. 約不相離以解. 如前徵破又解婆沙

前. 後兩師各據一義. 前家據定同性業感體

必俱有者說. 後師據不相離者說. 而1言

感色等不說感身等者. 以五色根是生

處本故. 感彼兼感色等. 以色等非是生處

本故. 感彼色等不必感身等. 若作此解.

俱舍意或感五六七. 亦分同婆沙餘師. 以

五六七異說不同. 故此論文不別顯說

有一世業至如上應知者. 此卽約世. 念

明果多因少有一世業三世異熟. 此約

2小三世. 如現在一念造現受業名一世業.

業所感果若已落謝名過去異熟. 若續現前

名現在異熟. 若未起者名未來異熟. 無三

世業共感一世異熟勿設□勞果減因故.

有一念造業感多念異熟果. 無多念造業

感一念異熟果. 勿設□勞果減因故. 前約

世顯. 後約念明. 大意雖同門差別說又

解世約大三世. 念約刹那問多刹那造

業. 同感一刹那中各別果. 是卽有多刹那

感一刹那中果. 云何乃3言無多念業一念

受耶解云此顯無有多念造業同受一

念中一果. 明果不減因. 不遮多念造業一

刹那中受各別果問如菩薩百劫修相好

異熟業. 同一身受. 豈不因多. 果少解云

感佛身相用最勝業. 多時修習引起最後

勝業現前能感佛身殊勝異熟. 前劣非感.

於義何違. 若不爾者定有因多果少又

解雖百劫造同一身受. 然所感相異熟極微.

中	欄

刹那前後各各不同. 非百劫業共感一果.

非俱有因故然異熟果至方能辨故者.

顯果與因非俱無間要因相續然異熟

果無與業俱. 非此念造時卽此念受果. 故

不但與因俱亦非無間生. 由次刹那在

生相法. 是現等無間緣力所引故. 非是異

熟因力又解亦非無間. 第一刹那造業

已. 由第二刹那爲等無間緣力所引故. 第

三刹那其果方起. 此文且約心心所說. 理

實色等亦非無間又解異熟果中. 有是利

者謂心心所法. 有是鈍者謂色不相應行.

若利者由次第二刹那等無間緣力所引故.

第三刹那果起. 若鈍者極疾猶須第三刹那

力所引. 第四刹那方現在前. 此中且約極速

疾者說故不言色等又解此文亦顯色

等. 由次刹那力所引故. 顯色等非無間. 由

次刹那等無間緣力所引故. 顯心等非無間.

又異熟因感異4熟果5難. 必待相續方能

辨果. 非俱無間. 若依宗輪論. 大衆部等末

宗異義. 業與異熟6有俱時轉

如是六因至7非世者. 此卽第三約世分別.

頌旣不說能作因所居. 義准應知通三世

非世. 正理云不可說彼定時分故頌中

不說

已說六因至對彼成因者. 此下大文第二明

因得果就中. 一總標果體. 二對因配果.

三別顯果相. 四因取與時此下第一總標

果體. 已說六因體相差別約三世定何

等爲果對彼成因. 結前問起頌曰至無

下	欄

爲無因果者. 上句顯體. 下句釋疑. 果有二

種. 一有爲果. 謂異熟等流士用增上. 二無

爲果. 謂卽離繫. 8果有二義. 一是所引. 卽有

爲果. 爲彼六因所引生故. 二是所證. 卽離

繫果爲道所證. 道是證因非生因也. 故六

因不攝. 餘二無爲. 不行世故非是所引果.

無記性故非是所證果. 恐疑無爲是果應

從因生. 無爲是因應能生果. 故今釋言. 無

爲雖是果證故名爲果. 非六因所生. 不行

世故. 無爲雖是因不障□故名因. 不得

五果. 非能證故不得無爲果. 無取與故

不得有爲果. 由此故言無爲無因無果. 舊

□云無爲非因果. 此大謬矣論曰至及

與擇滅者. 就長行中. 一釋頌. 二決擇. 此下

釋頌. 引本論釋上句. 離繫擇滅一體二名.

除縛所顯名爲離繫. 由道得邊名爲擇滅.

故以擇滅釋離繫也若爾無爲至此

爲因故者. 此下釋第二句. 9兩關徵責. 於無

爲中唯擇滅名果. 三無爲俱名能作因. 故

顯宗第九云. 是故擇滅是因無果. 是果無

因. 餘二無爲是因非果. 無因無果理極成

立又正理十八云. 有法能爲一因性者.

謂無爲法. 無法非因有法非果. 所謂虛空

及非擇滅唯有爲法至無五果故者. 答.

唯有爲法. 有六因有五果. 非諸無爲. 所以

者何. 無爲體常無六因生故. 無得五果故

何緣不許至爲能作因者. 問. 無間道應

名能作因於生不障至道何所作者.

答. 無爲常故. 道非能作若爾誰果果

經數: 一八二一

經名: 俱舍論記卷第六

頁數: 一二七

上	欄

義如何者. 一問誰果. 二問果義謂是

道果道力得故者. 答謂是道果. 答初問

道力得故者. 答第二問若爾道果至非

於擇滅者. 問. 若爾道果應唯是彼擇滅上

得. 道於彼得有能引生. 非於擇滅以體

常故不爾於得至有差別故者. 答. 於

得於滅道能別故云何於得道有功能

者. 問謂能生故者. 答. 謂爲因生故

云何於滅道有功能者. 問謂能證故

至擇滅爲道果者. 答. 由道力能1證得滅. 由

此理故. 道雖非滅六道生因. 而可得說擇

滅爲道證得因果旣諸無爲至爲能作

因者. 問以諸無爲至與果用故者. 答. 於

生不障可名能作. 無取與用故無有果.

應知能作因中有二. 一有生用. 謂過現法.

二無生用. 謂未來法. 及諸無爲. 唯無障故

名能作因經部師說至唯有爲故者. 此

下決擇. 經部標宗. 無爲非因. 總引敎證

何處經說者. 說一切有部問如有經

說至識亦如是者. 經部答. 旣言因緣能生色

等皆是無常. 明知無爲非因所攝無常因

緣下. 同文故來若爾無爲至作所緣緣

者. 說一切有部問. 經說諸緣皆是無常. 無爲

旣是常. 應不與識等作所緣緣唯說

能生故至故不成難者. 經部答. 謂經2說諸

因諸緣能生識者. 此諸因緣皆是無常. 不

說一切爲識所緣境者. 皆無常. 故不成難.

由此無爲. 可得與識作所緣緣又解不

說一切爲識四緣者皆是無常豈不

中	欄

亦說至爲能作因者. 說一切有部問. 以因例

緣. 豈不經說唯能取果與果生因是無常

故. 不撥無爲雖非生因. 唯不障故爲能

作因有契經中至唯不障因性者. 經部

答. 引經證. 無爲是緣非因雖無經說

至無經說耶者. 說一切有部言. 雖現無經.

說無爲能作因. 亦無處遮. 又多隱沒. 云何

4定判無經說耶若爾何法名爲離繫

者. 經部問. 無爲旣得名能作因. 未知何法

名離繫卽本論中所說擇滅者. 說一切

有部答豈不先問至開顯自性者. 經部

復責. 二名互答自性難知. 故應別門開顯

自性此法自性至亦名離繫者. 說一切

有部答. 常住之法不墮三世. 非是言依. 故

言實有離言唯聖內證. 但可總說是善是

常. 別有實物經部師說至此所無故者.

述經部宗. 三種無爲. 非皆實有如色等五

別有實物. 此無爲所無故若爾何故名

虛空等者. 說一切有部問. 旣無實體何名

空等唯無所觸至中夭者餘蘊者. 經部

答. 唯無所觸對假說名虛空. 謂於闇中無

所觸對. 便作是說此是上空. 以實而言. 明

中無對亦是虛空. 但以闇中眼不見故. 空

相易顯. 擇滅但以惑苦不生. 爲其體性. 謂

過去已起煩惱4熏種在身名已起隨眠. 卽

此隨眠. 能引後後煩惱後有名爲生種

又解過去種子名已起隨眠. 現在種子名爲

生種. 謂過去已起隨眠所生現在種子. 文略

但言生種又解現在煩惱種子名已起隨

下	欄

眠. 此能生後名爲生種言滅位者. 卽此

惑種. 無有功能生後煩惱及與後有. 故名

滅位又解經部三相現在. 滅相過去. 現在

生種之時. 卽當過去滅相. 如稱兩頭低

5昇停等故言滅位又解於此時中證

得擇滅故名滅位. 種若未由能簡擇力. 能

生後後煩惱後有. 由簡擇力餘不更生. 謂

無間道猶與種俱. 與種俱滅. 然由無間道

簡擇力故. 令餘後位6煩惱種子及7當現

8行煩惱後有永不更生. 生之永無名之爲

滅. 滅由擇力名爲擇滅. 若離簡擇力. 但由

闕衆緣. 餘後更不生名之爲滅. 滅不由

擇名非擇滅. 如人應受百年五十便死. 餘

五十年名殘衆同分. 中夭者餘蘊闕緣不

生餘部師說至名非擇滅者. 述上座部

等計釋二無爲. 約隨眠不生邊名擇滅. 約

苦果不生邊名非擇滅離簡擇力至卽

擇滅攝者. 經部破. 彼非擇滅離簡擇力此

苦果滅不成. 由簡擇力令隨眠不生. 隨眠

不生後苦不起. 因亡果喪皆由慧力. 故此

苦果不生卽擇滅攝有說諸法至名非

擇滅者. 有大衆部說. 諸法現在生已後必定

無. 自然滅入過去. 此滅名非擇滅如

是所執至未滅無故者. 經部破. 如是所執非

擇滅體應是無常. 法未滅時其體無故. 後法

滅時其體方有豈不擇滅至應亦無常

者. 大衆部難. 豈不擇滅擇爲先故. 此滅先

無後有. 應亦無常非擇爲先至方有不

生者. 經部答. 非擇爲先方有擇滅. 如何責

經數: 一八二一

經名: 俱舍論記卷第六

頁數: 一二八

上	欄

我擇滅體性亦是無常. 所以者何. 非先有

擇. 後未來未生法方1不生. 不生卽擇滅也

何者者. 問不生至非造不生者. 經

部答. 不生之理本來自有. 若無聖道慧簡擇.

諸法應生. 聖慧簡擇生時. 因亡果喪法永不

起. 於此不起之理擇有功能. 謂於先時諸

法未有生障. 今聖慧起爲法生障顯不生

理. 非新造不生若唯不生至豈不相

違者. 說一切有部引經難. 若唯於未來法不

生是涅槃者. 何故經言信等五根. 若見道修.

若修道習. 若無學道多修習. 或初修. 中習. 後

多所作. 或修謂得修. 習謂2習修. 多所作謂.

所治更遠. 故顯宗云若習. 若修. 若多所作. 義

差別者爲欲顯示習修. 得修. 所治更遠. 如

其次第(已上論文)能令過未現世衆苦永斷. 此

永斷體卽是涅槃. 准此經文通斷過現唯

於未來有不生義. 非於過現豈不相違

雖有此文至爲令其滅者. 經部通經. 經

言能令過現衆苦斷者. 此經意說. 能令未

來緣過現苦煩惱斷故. 能緣斷時說所緣

過現苦亦名爲斷. 應言斷貪而言斷色.

應言貪遍知而言色遍知. 還約所緣色說.

斷色是無間道. 色遍知是解脫道. 廣說乃至.

識蘊亦爾. 過現苦斷義亦准此問過現苦

斷旣顯能緣惑斷. 未來苦斷爲約何說

解云未來苦斷亦顯能緣惑斷. 一經說故

又解令未來苦體不生名斷又解令未來

惑苦不生. 俱名苦斷. 設餘經言斷三世惑

者. 准前理釋. 義亦無違. 以未來惑. 能緣

中	欄

三世煩惱. 若斷未來能緣惑時說斷三世.

實斷未3來. 4或此經中有別意趣. 過去煩惱

者謂過去生曾所起惑. 現在煩惱者謂現在

生所起煩惱. 如愛行中十八愛行. 據曾當

現緣六境起名爲十八. 如是過現二世所

起煩惱. 作能5薰因. 爲生未來諸煩惱故.

於現相續身中. 引起所6薰果種子. 此所*薰

果種子斷故. 說彼過現能*薰惑因亦名爲

斷. 如異熟果盡時亦說名業因盡. 由斷果

故說斷彼因. 此卽是果7喪因8亡斷也. 若

未來衆苦及諸煩惱. 由無因種子故畢竟

不生說名爲斷. 由斷因故說斷彼果. 此卽

是因亡果喪斷也. 若異我說斷未來體. 過

去已滅現在正滅. 何勞須斷. 此中意顯. 過

現名斷由果不續. 未來名斷由體不生. 斷

果斷因如其次第若無爲法至立爲第

一者. 說一切有部引經爲難. 經中旣言離

染第一. 明知涅槃別有實體我亦不說

至此爲第一者. 經部答. 我亦不說諸無爲

法. 其體都無如□角等. 但應如我所說而

有彼意說言涅槃無體之理必定應有.

有無體故名有涅槃如說此現在聲. 有

9聲先. 未來非有. 有*聲後. 過去非有. 不可

過未非有. 說爲有. 故有體義得成. 以說有

言非定10目實. 亦*目無故. 說有無爲應知

亦爾. 但言有無爲非說有實體. 有涅槃

法體. 雖非有而可稱歎. 無有多種. 若善法

無便可11訶毁. 若災橫無便可稱歎. 故諸煩

惱等災橫. 畢竟非有名爲離染. 此涅槃性. 於

下	欄

一切有體法非有體法中. 最爲殊勝. 世尊爲

令所化有情. 深生欣樂故. 別稱歎涅槃第

一若無爲法至名滅聖諦者. 說一切有

部難且言聖諦其義云何者. 經部反徵

豈不此言屬無倒義者. 說一切有部答

聖見有無至義有何違者. 經部解. 聖見

有無皆無顚倒. 謂聖見苦名有. 見12苦非

有名無. 此於聖諦義有何違又解聖見

苦集道有. 見滅是無. 皆無顚倒. 此是總標

謂下別釋. 謂聖於苦見唯是苦. 於苦非

有見唯非有. 此於聖諦義有何違. 於別釋

中. 但言苦滅不言集道如何非有至

第三聖諦者. 說一切有部難第二無間

至故成第三者. 經部解. 第二集諦無間聖見

滅諦. 及佛經說故成第三若無爲法至

應生無境者. 說一切有部難. 若無爲法其體

唯無. 虛空涅槃能緣之識. 應緣無境而得

生心此緣無境至當廣思擇者. 經部解.

識緣無境亦無有過. 如下惑品. 辨三世

中當廣思擇若許無爲至當有何失者.

說一切有部問復有何德者經部反問

許便擁護至是名爲精者. 說一切有部答.

若許無爲別有實體. 卽便擁護毘婆沙宗. 是

名爲德若有可護至是名爲失者. 經部

調言. 此無爲體. 若有可護天神自護. 然許

實有13朋虛妄計. 同諸外道. 是名爲失

所以者何者. 說一切有部徵此非有

體至名爲滅故者. 經部答. 此無爲非實有體

可得. 如色等五境. 五識現量證知如受等

經數: 一八二一

經名: 俱舍論記卷第六

頁數: 一二九

上	欄

心心所法. 他心智現量證知. 亦非有用可

得. 如眼耳等有見聞等. 比量知有. 又此

無爲. 若離貪等別有體者. 如何可立彼貪

等事之滅. 第六轉屬主聲耶. 夫聲明中第六

轉聲表屬於主. 相屬之法必相關涉. 貪瞋

等事是有爲. 擇滅是無爲. 非互相屬. 此彼相

望非因果故. 此事望彼滅非因亦非果. 若

此滅望彼事. 雖是能作因. 而非取果因亦

名非因. 事非能證道故滅非證得果. 滅是

常故復非生因果. 故名非果. 非因顯非所

屬. 非果顯非能屬. 此彼相望旣非因果. 卽

不相關涉. 何得說言彼事之滅屬主聲耶.

由此故知. 滅無別體. 唯遮彼事不生義邊.

名爲事滅. 滅無別體. 卽事之無名爲滅故.

可言此滅屬於彼事第六得成. 順聲明

故. 今准此文. 第六屬主聲有二. 一異體相

望. 如說一切有部言彼事之滅. 亦如1郡君

之奴. 二無異體. 如經部言彼事之滅. 亦如

石子之體滅雖別有至屬於彼事者. 說

一切有部解云. 滅雖別有. 而由彼有漏事.

能緣惑得斷時. 彼事解脫方得此滅. 可言

此滅屬於彼事. 此約得說屬何因此

滅定屬此得者. 經部難. 若滅體別非卽事

無. 滅體衆多得亦非一. 何因此滅定屬此

得. 而言約得說屬事耶如契經言至

可言獲得者. 說一切有部引經通難. 苾芻

獲得現法涅槃. 現身得故名現法涅槃. 旣

獲得涅槃可言屬得. 復責彼言. 如何非有

可言獲得由得對治至名2爲涅槃

中	欄

者. 經部答. 由得能對治道. 便獲永違煩惱

所依身. 便獲永違害後有所依身故. 煩惱

後有不生義邊. 名得涅槃. 而無實體. 此卽

理證復有下敎證無體謂契經言至

3此涅槃者. 所有苦果皆無餘斷苦無名

斷. 斷無別體. 或擧果顯因4惑苦果無餘

惑因皆斷各別捨棄貪等惑因. 或各別捨

棄所有苦果. 或通因果諸惑因盡故. 或諸

苦果盡故. 或通因果遠離繫縛名爲離

染滅諸惑因. 或滅苦果. 或通因果5或

因靜息. 或苦果靜息. 或通因果*或因

永沒. 或苦果永沒. 或通因果餘未來苦

果更不相續更6不復取. 更不復生. 或餘

苦果不續. 或不取果. 或更不生此涅槃

極寂靜. 此涅槃極美妙. 此總讚也謂捨諸

依顯涅槃無諸苦果. 捨一切愛顯涅槃無

諸惑因. 偏言愛者從强別標. 捨諸依愛. 盡

離染滅. 名爲涅槃. 而無別體又解於前

十名略擧前五種釋涅槃. 謂捨諸依釋前

苦無餘斷. 捨一切愛釋前各別捨棄. 盡離

染滅如名. 次第是次三種. 後之五種略而不

論. 或可擧前顯後云何不許至故言

不生者. 說一切有部徵. 經部云何. 不許經

言不生者. 依此擇滅無生力故. 言苦不生

或言不生者7此依擇滅力令苦無生.

故言苦不生或依此擇滅苦無生故. 言

擇滅不生. 旣言依此擇滅. 明知有體

我等見此至謂無體性者. 經部答言. 我等見

此第七轉所依聲. 於證擇滅是有都無功

下	欄

力. 汝何意故. 說依此無生若依此言. 屬

已有涅槃義. 諸苦應本不生. 涅槃是常本

來有故若依此言. 屬已得涅槃義. 是則

應8計依道所引涅槃上得又復勸言. 此

苦不生. 或唯依道. 由道起時苦不生故

若依道所引涅槃上得. 由得起時令苦不

生. 汝應信受又解若依此言屬已得義.

是則應*計依道上之得. 由得此道苦不

生故又復勸言. 或唯依道或依道上

得令苦不生. 汝應信受由此善釋下. 引

經證涅槃無體. 涅槃名滅而無有體. 如

燈. 涅槃燈謝無體. 心得解脫蘊滅無體. 何

但經言無體. 對法亦言. 無事法云何. 謂諸無

爲法. 經部釋云. 言無事者. 事之言體. 謂無

體性毘婆沙師不許此釋者. 不許經

部釋若爾彼釋事義云何者. 經部問

彼言事者至無因無果者. 說一切有部答.

彼言事者略有五種. 一自性事. 謂諸法自體

卽自體名事. 二所緣事. 謂心所緣. 卽所緣名

事. 三繫縛事. 謂愛等所繫縛. 卽所繫縛名

事. 四所因事. 卽所因名事. 果是能因. 因是

所因. 果賴所因而生. 如子因父而生. 父是

所因. 子是能因. 謂諸有爲法. 皆從因生名

有事法. 事之言因. 五所攝事. 謂田宅等是人

所攝. 卽所攝名事. 6泛明諸事雖有五種.

今於此阿毘達磨中. 言事者. 依前第四說

因名事. 顯無爲法都無有因. 不依第一自

性事說無爲無事. 是故無爲雖實有物. 常

無用故不從因生名無因. 不能生果名

經數: 一八二一

經名: 俱舍論記卷第六

頁數: 一三○

上	欄

無果

總論已竟至俱相應士用者. 此下第二對因

配果此中明果從因而生故唯說四. 離

繫果常非六因生. 故此不說論曰至此

因所得者. 釋初句言前因者至名增上

果者. 釋第二句. 謂能作因有增上力. 增上

之果名增上果. 從因立名唯無障住

有何增上者. 問卽由無障至如應當思

者. 答. 因若爲障果不得生. 由因無障果方

得起故名增上. 此卽通能作因或能作因

下別出勝用同類遍行至皆似因故者.

釋第三句. 若同類因唯取自界自地自部

自性等流果. 若遍行因唯取自界自地自

性染汚等流果. 此二因所得果皆似因故. 故

因雖二其果唯一問如邪見生有身見.

唯性不同. 同是染故. 爲等流果. 善生無覆.

雖性不同. 同是淨故應是等流果解云染

法易1同故得爲果. 淨法難同故不爲果

俱有相應至名士用果者. 釋第四句. 此

二因同得俱生勝士用果. 雖復六因皆取士

用. 相應俱有. 能取同時勝士用果. 此中偏

說. 爲遮勝論於法體外別有業用. 故言

非越士體有別士用. 卽此二因士用所得

之果名士用果. 從喩爲名. 如士夫用名爲

士用. 士用之果名士用果此士用名爲

目何法者. 問卽目諸法至醉象將軍者.

答. 卽2目相應俱有因. 用從喩立名. 如士

夫用故得士用名. 如言鴉足藥草. 藥草似

鴉足故. 名鴉足藥草. 將軍似醉象能入陣

中	欄

故. 名醉象將軍. 以象醉發能入陣故. 名爲

醉象又解醉象似將軍能入陣故. 名醉

象將軍爲唯此二至爲餘亦然者. 問.

爲唯相應俱有有士用果. 爲餘四因亦有

有說餘因至異熟不爾者. 答中有二. 此

卽初師. 餘同類遍行能作三因亦有士用

果. 唯除異熟因. 由士用果總有二種. 一與

因俱生. 二與因無間. 相應俱有能取俱生.

同類遍行. 果若相□能取無間. 能作通取

俱生無間. 故此五因得士用果. 異熟因不

爾. 與果性異感果稍難. 要因相續果乃現

前. 非俱無間. 故無士用又解異熟果不

爾. 非與因俱無間故非士用有餘

師說至所收果實者. 第二師解. 此異熟因. 亦

有隔越遠士用果. 譬如農夫春時耕種秋時

獲果. 若據通名士用六因皆得. 今此第二

師3說約斯說也. 頌明士用但取俱生. 簡

餘四因. 故言二得. 故顯宗第九云. 俱生士用

果定有又勝. 故說相應俱有因得. 無間隔

越或有. 或無. 設有非勝. 又濫餘果. 是故不

言餘因所得問士用之名總有四種. 謂俱

生無間隔越不生. 卽通五果. 今言士用豈

不濫餘解云餘四從別立名. 此一從總

立名. 雖標總稱卽受別名. 如色處等

異熟等果至有爲增上果者. 此下第三別顯

果相. 初兩句明異熟果. 第三句明等流果.

第四句明離繫果. 次兩句明士用果. 後兩句

明增上果言釋五果名者. 入阿毘達磨

論第二釋云. 果不似因故名爲異. 熟謂成

下	欄

熟堪受用故. 果卽異熟名異熟果. 又云果

似因故說名爲等. 從因生故復說爲流. 果

卽等流名等流果. 又云. 擇滅無爲名離繫

果. 此由道得非道所生. 果卽離繫名離繫

果. 又云. 由此勢力. 彼得生故. 此名士用彼

名爲果. 又云. 由前增上後法得生. 增上之

果名增上果(已上論文)准彼論釋. 前三持業. 後

二依主又解異熟之果名異熟果. 卽因名

異熟. 果名爲果. 或等流之果名等流果. 因

與彼果流類相似故名等流. 或離繫之果

名離繫果. 謂無漏道離繫縛故亦名離繫.

或果卽士用名士用果. 以果亦如士夫用

故. 或果卽增上名增上果. 以果衆多體增

上故. 雖作後解未見論文. 義釋無違. 然

諸論中皆依入阿毘達磨. □不得作有財

釋. 若作有財釋. 卽不4目果法論曰

至有異熟果者. 於三性中. 唯於無覆無記法

中有異熟果. 非於善染爲此亦通非

有情數者. 問唯局有情者. 答爲通

等流及所長養者. 問. 此異熟果. 於五類中.

爲通等流所長養不應知唯是至異

熟果相者. 答. 此異熟果與因不同. 唯有記

生. 不通等流長養. 等流非唯有記生. 通三

性故. 所長養亦非唯有記生. 體雖無記通

三性生故. 前論云飮食資助睡眠等持. 勝

緣所益名所長養又解於五類中. 若異熟

攝不盡者. 方立長養等流. 若異熟攝盡者.

卽不立長養等流. 以異熟果攝體盡故. 所

以不名長養等流非有情數至何非

經數: 一八二一

經名: 俱舍論記卷第六

頁數: 一三一

上	欄

異熟者. 問. 非有情數. 亦從善惡業生. 何非

異熟以共有故至受異熟果者. 答. 夫異

熟果非共受用. 非情共受故非異熟

其增上果至何得共受者. 問. 外增上果亦業

所生. 何得共受共業生故者. 答. 由共

業生故得共受. 又正理十八云. 豈不大梵

所住非情是別業果. 亦應說彼名業異熟.

何乃言非. 有作是言. 大梵住處. 一切大